open-index/open-wikipedia-markdown huggingface dataset:
Σύμβαση Ραμσάρ

δεξιά|με-πλαίσιο|Το λογότυπο της Σύμβασης Ραμσάρ.

Η σύμβαση για τους **Υγροβιότοπους Διεθνούς Σημασίας** υπογράφηκε στις 2 Φεβρουαρίου 1971 στην περσική πόλη Ραμσάρ και άρχισε να ισχύει στις 21 Δεκεμβρίου 1975. Περιλαμβάνει περισσότερες από 2.300 τοποθεσίες ανά τον κόσμο, συνολικής έκτασης σχεδόν 2.500.000 τετραγωνικών χιλιομέτρων.

Η Ελλάδα έχει υπογράψει τη συγκεκριμένη σύμβαση και την επικύρωσε με τη Ν.Δ.191/74.

## Η συμφωνία

Οι χώρες που υπέγραψαν τη σύμβαση συμφωνούν στα εξής:

* Οι υγροβιότοποι είναι φυσικοί πόροι με μεγάλη αξία (αναψυχική, οικονομική, επιστημονική).
* Οι υγροβιότοποι αποτελούν ενδιαιτήματα σπάνιων ειδών χλωρίδας και πανίδας και κυρίως ορνιθοπανίδας.
* Τα υδρόβια πουλιά μεταναστεύουν εποχιακά και πρέπει να προστατεύονται.
* Τα οικοσυστήματα πρέπει να προστατευτούν για την αειφόρο ανάπτυξη και διατήρηση, εφόσον ο άνθρωπος εξαρτάται απο το περιβάλλον.
* Να μη γίνει μετατροπή των υγροβιοτόπων σε άλλη μορφή.
* Έχουν μεγάλη περιβαλλοντική αξία λόγω της ποικιλότητας των οικοσυστημάτων και της βιοκοινότητας τους.
* Οι υγρότοποι αποτελούν συνδυασμό φυσικών βιοτόπων. Είναι σύνθετα οικοσυστήματα και παρέχουν οφέλη ως προς την αλιεία, την κτηνοτροφία, τη δασική ξυλεία, την αναψυχή και την περιβαλλοντική εκπαίδευση.

Ένας υγροβιότοπος χαρακτηρίζεται ως Διεθνούς Σημασίας όταν
:α) φιλοξενεί το 1% του μεταναστευτικού πληθυσμού ενός υδρόβιου είδους σε αριθμό τουλάχιστον 100 ατόμων.
:β) αν σταματούν εκεί τουλάχιστον 10.000 πάπιες.
:γ) αν υπάρχουν φυτά και ζώα που βρίσκονται σε εξαφάνιση.

## Προστατευόμενοι υγροβιότοποι στην Ελλάδα

Όπως καταχωρήθηκαν στις 21 Αυγούστου 1975:

:01. (#54) Δέλτα Έβρου
:02. (#55) Λίμνη Βιστωνίδα, Πόρτο Λάγος, Λίμνη Ισμαρίδα και παρακείμενη λιμνοθάλασσα
:03. (#56) Δέλτα Νέστου και παρακείμενη λιμνοθάλασσα
:04. (#57) Λίμνες Βόλβη και Κορώνεια
:05. (#58) Τεχνητή λίμνη Κερκίνη
:06. (#59) Αξιός, Λουδίας, Δέλτα Αλιάκμονα
:07. (#60) Λίμνη Μικρή Πρέσπα
:08. (#61) Αμβρακικός κόλπος
:09. (#62) Λιμνοθάλασσα Μεσολογγίου
:10. (#63) Λιμνοθάλασσα Κοτυχίου

Οι 7 από τις 10 τοποθεσίες από το 1990 περιλαμβάνονται στo "Αρχείο Montreaux", ένα μητρώο της λίστας Ramsar που περιλαμβάνει περιοχές οι οποίες βρίσκονται σε άμεσο κίνδυνο περιβαλλοντικής καταστροφής από ανθρωπογενείς παράγοντες. Εξαιρούνται το Δέλτα του Έβρου, η λίμνη Κερκίνη & η Μικρή Πρέσπα, οι οποίες αφαιρέθηκαν από το μητρώο το 1999.

## Εξωτερικοί σύνδεσμοι

* Ιστοσελίδα της Συνθήκης Ραμσάρ
* , Παραγωγή: 1995.
* Εθνικό Πάρκο η περιοχή Κοτυχίου - Στροφυλιάς, *Το Βήμα* 14/10/2008.

## Παραπομπές


Κατηγορία:Δίκαιο περιβάλλοντος
Κατηγορία:Υγροβιότοποι
Γκουίντο φον Λιστ

Ο **Γκουίντο φον Λιστ** (5 Οκτωβρίου 1848 στη Βιέννη, † 17 Μαΐου 1919 στο Βερολίνο) ήταν Αυστριακός αποκρυφιστικός συγγραφέας και ιδρυτής της αριοσοφίας, ήταν ο κύριος εισηγητής μιας μιας μορφής αναβίωσης της παγανιστικής γερμανικής θρησκείας του Wotan. 

Ήταν επηρεασμένος από τα γραπτά του Αρθούρου ντε Γκομπινώ και της Έλενα Μπλαβάτσκυ. Πίστευε στην ύπαρξη της «διεθνούς συνωμοσίας» των Εβραίων, η οποία αποτελούσε κίνδυνο για αυτό που πίστευε ότι είναι η άρια φυλή. Εκτός αυτού, πίστευε στη μαγική δύναμη των ρουνών.  Και οι δύο αυτές «απόψεις» ήταν δημοφιλείς στη Δυτική Ευρώπη του 19ου αιώνα. Αναλόγως, οι αντιλήψεις του ήταν αποδεκτές από πολυάριθμες προσωπικότητες της εποχής του, όπως από τον «φυλετικό φιλόσοφο» Χιούστον Στιούαρτ Τσάμπερλεν. Ένας από τους ιδεολογικούς του υποστηρικτές και διαδόχους ήταν ο Γιέργκ Λαντζ φον Λίμπενφελς. To 1909 ίδρυσε την *Εταιρία Λίστ* διαδίδοντας τις ακραίες θεωρίες του Παγγερμανισμού και της Άριας φυλής.

## Παραπομπές


## Εξωτερικοί σύνδεσμοι
* 

Κατηγορία:Εταιρεία της Θούλης
Κατηγορία:Γερμανοί φιλόσοφοι
Κατηγορία:Γερμανοί συγγραφείς
Κατηγορία:Αυστριακοί φιλόσοφοι
Κατηγορία:Αυστριακοί συγγραφείς
Κατηγορία:Παγανισμός στην Ευρώπη
Κατηγορία:Αστρολόγοι
Κατηγορία:Αποκρυφιστές
Ιώ

Το όνομα **Ιώ** μπορεί να αναφέρεται:

* Ιώ (μυθολογία), ερωμένη του Δία. Από αυτήν πήρε το όνομα της το Ιόνιο πέλαγος.
* Ιώ (δορυφόρος), δορυφόρος του πλανήτη Δία.
* 85 Ιώ, αστεροειδής της κεντρικής ζώνης.

## Δείτε επίσης
* Ηώς

Κατηγορία:Αποσαφηνίσεις ονομάτων
Φίλιππος Α΄ της Μόσχας

Ο **Μητροπολίτης Φίλιππος Α΄** (, 1410 – 18 Απριλίου 1473) ήταν μητροπολίτης της Μόσχας από το 1464 έως το 1473.

Γεννήθηκε στη Βυζαντινή Αυτοκρατορία στις αρχές του 15ου αιώνα. Υπηρέτησε ως Πατριαρχικός υπάλληλος και έζησε στην Κωνσταντινούπολη. Κατά τη διάρκεια της θητείας του, πήρε το όνομά του από τον Απόστολο Φίλιππο. Έφτασε στη Ρωσία προφανώς μετά το θάνατο του Μητροπολίτη Φωτίου, δηλαδή μετά το 1431. Έμεινε στη Ρωσία για μεγάλο χρονικό διάστημα, έγινε ρωσικοποιημένος και η μνήμη της ελληνικής καταγωγής του σχεδόν χάθηκε.

Γύρω στο 1455 διορίστηκε αρχιεπίσκοπος του Σούζνταλ. Το 1464 διορίσθηκε αρχιεπίσκοπος Μόσχας ως προσωπική επιλογή του προκατόχου του, μητροπολίτη Θεοδοσίου, ο οποίος παραιτήθηκε.

Κατά την περίοδο 1470-1473, ο Φίλιππος δραστηριοποιήθηκε εναντίον της πολωνο-λιθουανικής επιρροής που ασκείτο στο Νόβγοροδ, ιδίως εναντίον της επιρροής του Μητροπολίτη της Λιθουανίας, με τον φόβο ότι το Νόβγοροδ θα πήγαινε με το μέρος του και τελικώς θα προσηλυτιζόταν στον Ρωμαιοκαθολικισμό.

Ο Φίλιππος άκμασε επί βασιλείας του Μέγα Δούκα Ιβάν Γ΄. Συνήργησε στον γάμο του τελευταίου με τη Σοφία Παλαιολογίνα, κόρη του Δεσπότη του Μορέως Θωμά Παλαιολόγου.

Ενάντιος των αποφάσεων της Φλωρεντιανής Συνόδου περί ενώσεως των Εκκλησιών, ο Φίλιππος είχε απειλήσει τον δούκα ότι σε περίπτωση που θα επέτρεπε την επίσκεψη του εκπροσώπου του Πάπα Σίξτου Δ΄ στην πόλη, και μάλιστα να προηγείται του λατινικού σταυρού, αυτός θα αποχωρούσε από τη Μόσχα. Μετά τα παραπάνω ο Μητροπολίτης Φίλιππος κατέστη διάσημος και για τις μετά του αντιπροσώπου του Πάπα, επισκόπου Αντωνίου, θεολογικές συζητήσεις που διήρκεσαν επτά εβδομάδες.

Ο Φίλιππος Α΄ απεβίωσε στις 5 (18 με το νέο ημερολόγιο) Απριλίου 1473. Ο τάφος του βρίσκεται στον ιερό ναό της Κοιμήσεως της Θεοτόκου, μέσα στο Κρεμλίνο της Μόσχας. Η Ορθόδοξη Εκκλησία τιμά τη μνήμη του στις 27 Μαΐου.

## Παραπομπές


## Πηγές
* E.E. Golubinskii: *Istoriia Russkoi Tserkvi*, Universitetskaia tipografiia, Μόσχα 1900, τόμος 2, μέρος 1
* *Макарий (Веретенников), архим.* К вопросу о национальности митрополита Филиппа I // Вестник Екатеринбургской духовной семинарии. — 2015. — № 3 (11). — С. 26—43.
* *Макарий (Веретенников), архим.* Святой митрополит Филипп I (1464—1473) // Митрополиты Древней Руси (X-XVI века). — М.: Изд-во Сретенского монастыря, 2016. — С. 787—823. — 1256 с. — 1000 экз. — ISBN 978-5-7533-1099-6.

Φιλιππος
Φιλιππος Μοσχας
Αντιστρεπτή μεταβολή

**Αντιστρεπτή μεταβολή** συνήθως ενός συστήματος (δηλαδή ύλης με προσδιορισμένα σαφή όρια) λέγεται όταν σε οποιαδήποτε χρονική στιγμή κατά τη διάρκεια μιας μεταβολής το σύστημα μπορεί να επανέλθει στην αρχική του κατάσταση με ταυτόχρονη επαναφορά του περιβάλλοντος ομοίως στην αρχική του κατάσταση. 
Ειδικότερα στη Θερμοδυναμική **αντιστρεπτή** καλείται η μεταβολή κατά την οποία το σύστημα μεταβαίνοντας απ' την αρχική σε άλλη κατάσταση, ή περνώντας από διαδοχικές καταστάσεις θερμοδυναμικής ισορροπίας τούτο επανέρχεται στην αρχική του κατάσταση. Η αντιστρεπτή μεταβολή μπορεί να σημειωθεί σε οποιοδήποτε χρονικό στάδιο αλλαγής κατάστασης. Προϋπόθεση γι' αυτό είναι να θεωρήσουμε ότι η μεταβολή γίνεται πολύ αργά και κάθε βήμα της είναι απειροστά μικρό. 
## Παράδειγμα
*Απλό (εποπτικό) παράδειγμα: Αν φουσκώσουμε ένα μπαλόνι αργά-αργά, μπορούμε κατόπιν να το ξεφουσκώσουμε και να ξαναγυρίσει στην αρχική του κατάσταση. Αν το φουσκώσουμε απότομα, θα σκάσει και δεν υπάρχει περίπτωση να επανέλθει όπως ήταν πριν. 
*Παράδειγμα: Αν συμπιέσουμε πολύ αργά μια ποσότητα αερίου μέσα σ' ένα δοχείο κλεισμένο με έμβολο, μπορούμε, τραβώντας σιγά σιγά πάλι πίσω το έμβολο στην αρχική του θέση, να ξαναγυρίσουμε στην αρχική πίεση, όγκο και θερμοκρασία που είχε το αέριο στην αρχή.
## Ιδανική κατασκευή
Αντιστρεπτές μεταβολές δεν  υπάρχουν στη φύση. Πρόκειται για ιδανικές θεωρητικές κατασκευές, για να μπορούμε να μελετήσουμε ευκολότερα τα φαινόμενα του πραγματικού κόσμου. Εκτός απ' τις ενεργειακές απώλειες, που πάντα έχουμε στα πραγματικά φαινόμενα, ο δεύτερος νόμος της θερμοδυναμικής που συνεπάγεται de facto αύξηση της εντροπίας κάθε συστήματος αποκλείει την ύπαρξη αντιστρεπτών μεταβολών. 
Παρά ταύτα επειδή στη Θερμοδυναμική η αντιστρεπτή μεταβολή αποτελεί θεμελιώδη έννοια που αποτελεί το μηχανικό ανάλογο της κίνησης χωρίς τριβή μπορούμε να προσεγγίσουμε τις πραγματικές μεταβολές με αντιστρεπτές μεταβολές ορίζοντας μια "*πρότυπη κατάσταση*" με εσωτερική ενέργεια μηδέν όπου με αυτήν υπολογίζεται η εσωτερική ενέργεια του συστήματος σε οποιαδήποτε άλλη κατάσταση. Επ΄ αυτού βασίζεται το πρώτο θερμοδυναμικό αξίωμα και κατ΄ επέκταση η ειδική θερμότητα, ο ορισμός της ενθαλπίας κ.λπ.

Κατηγορία:Θερμοδυναμικές διεργασίες
Γουόλτερ Τέιλορ

Ο **Γουόλτερ Γουΐλαρντ Τέιλορ ο νεότερος** (*Walter Willard Taylor, Jr*, 1913 - 14 Απριλίου 1997) ήταν Αμερικανός ανθρωπολόγος και αρχαιολόγος.

## Βιογραφία
Γεννήθηκε στο Σικάγο, αλλά μεγάλωσε στο Γκρήνουϊτς του Κοννέκτικατ. Αν και μελετούσε γεωλογία, στο Πανεπιστήμιο του Γέιλ, ο Τέιλορ στράφηκε προς την αρχαιολογία και την ανθρωπολογία. Αποφοίτησε το 1935 και άρχισε να εργάζεται για το μουσείο της Βόρειας Αριζόνα στο Φλάγκσταφ, όπου επηρεάστηκε από την ολιστική περιβαλλοντική φιλοσοφία του Λύντον Χαργκρέιβ (Lyndon Hargrave).

Μετά από τρία χρόνια εργασίας πεδίου το 1938 έκανε αίτηση για το διδακτορικό του στο πανεπιστήμιο του Χάρβαρντ. Όταν ξέσπασε ο Β΄ Παγκόσμιος Πόλεμος, ο Τέιλορ κατατάχθηκε στους Πεζοναύτες και υπηρέτησε στην Ευρώπη. Έπεσε με αλεξίπτωτο σε εχθρική περιοχή, προκειμένου να βοηθήσει την τοπική αντίσταση, αλλά συνελήφθη και τραυματίστηκε βαριά το 1944. Απελευθερώθηκε από τις γερμανικές φυλακές με την λήξη του πολέμου. Κέρδισε το μετάλλιο της Πορφυρής Καρδιάς και τον Χάλκινο Αστέρα. Έμεινε στον στρατό με τον βαθμό του λοχαγού έως το 1955.

Μετά τον πόλεμο ο Τέιλορ περιπλανήθηκε στις Η.Π.Α., έως ότου εγκαταστάθηκε οριστικά στο Κάρμποντεϊλ του Ιλλινόις. Εκεί άρχισε να εργάζεται το 1958 στο Τμήμα Ανθρωπολογίας του πανεπιστημίου. Κατά περιόδους δίδαξε στο πανεπιστήμιο του Τέξας, στο πανεπιστήμιο της Ουάσινγκτον, στο κολλέγιο της Πόλης του Μεξικού και στην Εθνική σχολή Ανθρωπολογίας και Ιστορίας (La Escuela Nacional de Antropología e Historia). Ταυτόχρονα διεξήγαγε έρευνες σε αρχαιολογικούς τόπους στην Αριζόνα, το Νέο Μεξικό, την Τζόρτζια, το Μεξικό και την Ισπανία, πριν αποσυρθεί το 1974.

## Εργογραφία
Ο Γουόλτερ Τέιλορ ήταν περισσότερο γνωστός για το έργο του στο Κοαχουΐλα του Μεξικού και για την "Συνδυαστική αρχαιολογία", μιας μεθόδου μελέτης του παρελθόντος, που συνδυάζει στοιχεία της παραδοσιακής αρχαιολογίας και του γνωστικού πεδίου της ανθρωπολογίας. Οι συγκεκριμένες απόψεις αναλύονται κυρίως στο έργο του, *Μια μελέτη της αρχαιολογίας*, που πρωτοεκδόθηκε το 1948. 

Ο Τέιλορ είδε την αρχαιολογία ως διεπιστημονικό κλάδο. Συνδύασε τη μελέτη των προτύπων δίαιτας και εγκατάστασης, τη μελέτη εργαλείων και άλλων στοιχείων, προκειμένου να αποδώσει μια ολιστική άποψη του παρελθόντος. Τούτη η προσέγγιση ξένισε πολλούς αρχαιολόγους της εποχής του, αλλά αποτελεί πλέον στερεότυπη πρακτική της αρχαιολογικής επιστήμης. Ο Τέιλορ ήταν από τους πρώτους που απέρριψαν τις ιστορικές και συχνά περιγραφικές προσεγγίσεις των αρχαιολογικών πεδίων. Ο Πάτυ Τζο Γουότσον, επιφανής σύγχρονος αρχαιολόγος, προλογίζοντας το 1983 μια από τις πολυπληθείς επανεκδόσεις του έργου του *Μια μελέτη της αρχαιολογίας* θεωρεί πως ο σκοπός του δεν ήταν η απόρριψη αλλά μάλλον η διέγερση της εξέτασης των προσδοκιών, των σκοπών και των στόχων των Αμερικανών αρχαιολόγων.

## Παραπομπές σημειώσεις


## Προτεινόμενη βιβλιογραφία
*Walter Taylor, *A Study of Archeology*  American Anthropological Association, (Memoir 69, 1948)

## Εξωτερικοί σύνδεσμοι

*Society of American Archaeology obituary

Κατηγορία:Αμερικανοί ανθρωπολόγοι
Κατηγορία:Αμερικανοί αρχαιολόγοι
Πανελλήνια Αγωνιστική Σπουδαστική Παράταξη

Η **Πανελλήνια Αγωνιστική Σπουδαστική Παράταξη** (**Π.Α.Σ.Π.**) είναι μια σοσιαλδημοκρατική φοιτητική συνδικαλιστική παράταξη προσκείμενη στο ΠΑ.ΣΟ.Κ., η οποία δραστηριοποιείται στο χώρο του ελληνικού πανεπιστημίου από το 1974.

## Ιστορία
Κατά τη μεταπολιτευτική περίοδο η ιδρυτική διακήρυξη της 3 Σεπτεμβρίου 1974 από τον Ανδρέα Παπανδρέου προκάλεσε τη συγκρότηση του φοιτητικού κινήματος *«Φίλοι Ανδρέα Παπανδρέου»*. Το 1975 το κίνημα αυτό μετεξελίχθηκε στην Πανελλήνια Αγωνιστική Σπουδαστική Παράταξη. Το 1982 οι προτάσεις της ΠΑΣΠ προκάλεσαν μεταρρύθμιση στον χώρο των ΑΕΙ και αποτέλεσαν τη βάση του Ν. 1268/82 που καταχώρισε την ελεύθερη συνδικαλιστική δράση και τα όργανα συνδιοίκησης. Το 1992 η ΠΑΣΠ αντιστάθηκε στο γνωστό «Νόμο Σουφλιά» (Ν.2083/1992) με τους δυο κύκλους σπουδών και συμμετείχε στη μάχη που έδωσε τότε στο σύνολό του το μαθητικό και φοιτητικό κίνημα. To 1995 αντιτάχθηκε στη Βιβλιοκάρτα αλλά και αργότερα όταν άρχισε γόνιμη κριτική στο Νόμο Αρσένη (περίοδος 1999). Έπειτα, σταθμοί στη δράση της ήταν η ανατροπή του νόμου Γιαννίτση για το ασφαλιστικό σύστημα όπου συμμετείχε μαζί με πολλές άλλες λαϊκές δυνάμεις και η περίοδος της εκπαιδευτικής μεταρρύθμισης το 2006. 

## Έμβλημα
Το έμβλημα της Π.Α.Σ.Π. είναι η σηκωμένη γροθιά, το γρανάζι και το βιβλίο. Η γροθιά συμβολίζει την ιδεολογία της παράταξης, το βιβλίο συμβολίζει το φοιτητικό κίνημα, ενώ το γρανάζι το εργατικό κίνημα.

## Εξωτερικοί σύνδεσμοι
* Επίσημος ιστότοπος

Κατηγορία:Φοιτητικές παρατάξεις στην Ελλάδα
Κατηγορία:Πανελλήνιο Σοσιαλιστικό Κίνημα
Κατάλογος βουνών της Ελλάδας

Ακολουθούν σε φθίνουσα υψομετρική σειρά τα βουνά της Ελλάδας.

## Ψηλότερα Βουνά των Νησιών της Ελλάδας

Ακολουθούν σε φθίνουσα υψομετρική σειρά τα βουνά της Ελλάδας

## Εξωτερικοί σύνδεσμοι

*Βουνά της Ελλάδας (πίνακας και χάρτης) στο topoguide.gr
*Τα βουνά της Ελλάδας (καθ' υψόμετρο) . oreivatein.com
* Τα βουνά της Ελλάδας. pezoporia.gr. Ανακτήθηκε: 08/09/2018.
* Αναρρίχηση στην Ελλάδα - Αναρριχητικός οδηγός για τα Ελληνικά βουνά. routes.gr
* Αναρρίχηση στην Κρήτη - Αναρριχητικός οδηγός για το νησί του Μίνωα. climbincrete.com

*
βουνων της ελλαδας
6η χιλιετία π.Χ.

7η χιλιετία π.Χ. | **6η χιλιετία π.Χ.** | 5η χιλιετία π.Χ.


## Γεγονότα

* 5900 π.Χ., ο προϊστορικός πολιτισμός Vinca εμφανίζεται στην περιοχή του Βελιγραδίου.
* 5760 π.Χ., έκρηξη του ηφαιστείου Puy-de-Dôme (Γαλλία).
* 5600 π.Χ., έναρξη ερήμωσης Βόρειας Αφρικής που οδήγησε στη δημιουργία της σημερινής ερήμου Σαχάρα. Πιθανές μεταναστεύσεις στην περιοχή του Νείλου, όπου στη συνέχεια αναπτύχθηκε ο Αιγυπτιακός πολιτισμός.
* 5600 π.Χ., δημιουργία της σημερινής Μαύρης Θάλασσας.
* 5600 π.Χ., Οι Red Paint People εγκαθίστανται στη σημερινή περιοχή του Labrador και της Νέας Υόρκης.
* 1 Σεπτεμβρίου 5509 π.Χ., η δημιουργία του κόσμου (Anno Mundi) σύμφωνα με το Βυζαντινό ημερολόγιο (ΣΤ΄ Οικουμενική Σύνοδος).
* 5500 π.Χ., έναρξη γεωργίας στην Αίγυπτο.
* 5450 π.Χ., έκρηξη ηφαιστείου Hekla (Ισλανδία).
* 5400 π.Χ., συστήματα άρδευσης στη Μεσοποταμία.
* 5200 π.Χ., πρώτοι οικισμοί στη Μάλτα.
* 5100 π.Χ., κατασκευή ναών στη Νότια Μεσοποταμία.
* 5000 π.Χ., η γεωργία φθάνει στην Ευρώπη.

## Σημαντικά πρόσωπα

## Εφευρέσεις και ανακαλύψεις

Κατηγορία:Χιλιετίες
7η χιλιετία π.Χ.

8η χιλιετία π.Χ. | **7η χιλιετία π.Χ.** | 6η χιλιετία π.Χ.


## Γεγονότα
Κατά τη διάρκεια της 7η χιλιετία π.Χ. , η γεωργία εξαπλώνεται από την Ανατολία στα Βαλκάνια .

Ο παγκόσμιος πληθυσμός ήταν ουσιαστικά σταθερός σε περίπου 5 εκατομμύρια ανθρώπους, που ζουν κυρίως διάσπαρτα σε όλη την υδρόγειο σε μικρές ζώνες κυνηγών-τροφοσυλλεκτών. Στις αγροτικές κοινότητες της Μέσης Ανατολής , η αγελάδα ήταν εξημερωμένα και η χρήση της κεραμικής έγινε κοινή, εξαπλώνεται στην Ευρώπη και τη Νότια Ασία , και το πρώτο μέταλλο (χρυσό και χαλκό) στολίδια έγιναν.

## Σημαντικά πρόσωπα

## Εφευρέσεις και ανακαλύψεις

Κατηγορία:Χιλιετίες
8η χιλιετία π.Χ.

Η 8η χιλιετία π.Χ. διήρκεσε τα έτη 8000 έως 7001 π.Χ. Κατά τη διάρκεια αυτής της περιόδου, η γεωργία έγινε ευρεία πρακτική στη Γόνιμη Ημισέληνο και την Ανατολία.

Η αγγειοπλαστική έγινε ευρέως διαδεδομένη (με ανεξάρτητη ανάπτυξη στην Κεντρική Αμερική) και η ζωοτεχνία (ποιμενικό) εξαπλώθηκε στην Αφρική και την Ευρασία.

Ο παγκόσμιος πληθυσμός αυτή τη στιγμή ήταν περισσότερο ή λιγότερο σταθερός, σε επίπεδο Μεσολιθικής που επιτεύχθηκε κατά τη διάρκεια της τελευταίας παγετωνικής περιόδου, σε περίπου 5 εκατομμύρια. 
9η χιλιετία π.Χ. | **8η χιλιετία π.Χ.** | 7η χιλιετία π.Χ.


## Γεγονότα

## Σημαντικά πρόσωπα

## Εφευρέσεις και ανακαλύψεις
* Καλλιέργεια κεχριού και ρυζιού στην Ανατολική Ασία

## Παραπομπές


Κατηγορία:Χιλιετίες
9η χιλιετία π.Χ.

Η 9η χιλιετία π.Χ. διήρκεσε τα έτη 9000 έως 8001 π.Χ. Αυτό σηματοδοτεί την αρχή της Νεολιθικής περιόδου.

Η γεωργία εξαπλώθηκε σε όλη τη Γόνιμη Ημισέληνο και η χρήση κεραμικής έγινε πιο διαδεδομένη. Οι μεγαλύτεροι οικισμοί όπως η Ιεριχώ εμφανίστηκαν κατά μήκος των εμπορικών οδών αλατιού και πετρών. Η Βόρεια Ευρασία ανασυστάθηκε καθώς οι παγετώνες του τελευταίου παγετώδους μέγιστου υποχώρησαν. Ο παγκόσμιος πληθυσμός αυτή τη στιγμή ήταν περισσότερο ή λιγότερο σταθερός, σε επίπεδο Μεσολιθικής που επιτεύχθηκε κατά τη διάρκεια της τελευταίας παγετώδους περιόδου, σε περίπου 5 εκατομμύρια. [1]
10η χιλιετία π.Χ. | **9η χιλιετία π.Χ.** | 8η χιλιετία π.Χ.


Κατηγορία:Χιλιετίες
Περιπολικό

[thumb|right|250px|Περιπολικό [Λιμενικό Σώμα|Λιμενικού Σώματος]]

Με τον όρο **περιπολικό** λέγεται κάθε υπηρεσιακό μέσον, αυτοκίνητο, σκάφος (ακταιωρός), ή ελικόπτερο Διωκτικών Αρχών ή Στρατιωτικών Υπηρεσιών με το οποίο εκτελείται περιπολία.
Τα περιπολικά αυτοκίνητα πόλεων συνήθως  είναι μεγάλου κυβισμού, ώστε να έχουν τη δυνατότητα γρήγορης καταδίωξης ή αποκλεισμού πορείας οχημάτων ή μοτοσικλετών στα οποία επιβαίνουν πρόσωπα που έχουν διαπράξει αδικήματα.

Περιπολικό ονομάζεται και το μικρό Πολεμικό Πλοίο που χρησιμοποιείται για επιτήρηση, περιπολία ακτών.
Τα περιπολικά του Ελληνικού Πολεμικού Ναυτικού είναι:

* Αγάθος (Περιπολικό) / Ρ-231
* Ανδρομέδα Ι (Περιπολικό) / Π/Π2261, Ρ-240
* Αντωνίου (Περιπολικό) Δίοπος / Ρ-29, Ρ-286
* Αυγή (Περιπολικό)  / Επίτακτο
* Αφροδίτη (Περιπολικό)  / Επίτακτο
* Βλαχάβας ΙΙ (Περιπολικό) Πλωτάρχης / Ρ-74
* Βότσης (Περιπολικό) Αντιπλοίαρχος /  Ρ-72
* Γουλανδρής Ι (Περιπολικό) /  Ρ-22
* Γουλανδρής ΙΙ (Περιπολικό) /  Ρ-289
* Θάλεια ΙΙ (Περιπολικό) /  Π/Π 2252, Ρ-238
* Καβαλούδης (Περιπολικό) Σημαιοφόρος / Ρ-24
* Κωστάκος (Περιπολικό) Ανθυποπλοίαρχος/ Ρ-25
* Κλειώ ΙΙ (Περιπολικό) /  2152, Ρ-233
* Λαμπαδιάς (Περιπολικό) /  2182, Ρ-234
* Λάσκος ΙΙ (Περιπολικό) /  Ρ-50, Ρ-20
* Μαλλιόπουλος (Περιπολικό) Αρχικελευστής / Ρ-290, A-476
* Μπλέσσας ΙΙ (Περιπολικό) /  Ρ-51, Ρ-21
* Μυκόνιος (Περιπολικό) /  Ρ-57, Ρ-22
* Ντεγιάννης (Περιπολικό) Υποπλοίαρχος/ Ρ-26
* Ξένος (Περιπολικό) Σημαιοφόρος / Ρ-27
* Παναγόπουλος Ι (Περιπολικό) / Ρ-61
* Παναγόπουλος ΙΙ (Περιπολικό) / Ρ-70
* Παναγόπουλος ΙΙΙ (Περιπολικό) / Ρ-96
* Πήγασος Ι (Περιπολικό) / Π/Π 2221, Ρ-236
* Πήγασος ΙΙ (Περιπολικό) / Ρ-25, Ρ-199
* Προκύων (Περιπολικό) /  Π/Π 2076, P-232
* Σιμιτζόπουλος (Περιπολικό) Σημαιοφόρος / Ρ-28
* Στάμου (Περιπολικό) Κελευστής / Ρ-20, Ρ-287
* Σταράκης (Περιπολικό) Σημαιοφόρος / Ρ-29
* Στάσσης (Περιπολικό) Αρχικελευστής / Ρ-288, Α-427

Κατηγορία:Τύποι πλοίων
5η χιλιετία π.Χ.

6η χιλιετία π.Χ. | **5η χιλιετία π.Χ.** | 4η χιλιετία π.Χ.


## Γεγονότα

* 4860 π.Χ., κατάρρευση του όρους Mazama στο Oregon, σχηματισμός καλντέρας που αργότερα γεμίζει με νερό και σχηματίζει τη λίμνη Crater Lake, τη βαθύτερη των ΗΠΑ.
* 4500 π.Χ., έναρξη Νεολιθικής περιόδου στη Βορειοδυτική Ευρώπη.
* 4400 - 5000 π.Χ., Δημιουργία της πόλης Πολιόχνης, στη Λήμνο. Στην πόλη ανακαλύπτονται αρδευτικό, αποχετευτικό σύστημα, γυμναστήριο και βουλευτήριο.
* 1 Ιανουαρίου 4713 π.Χ., Έναρξη της Ιουλιανής περιόδου, όπως περιγράφεται από τον Joseph Justus Scaliger η αστρονομική Ιουλιανή ημέρα μηδέν.
* 4350 π.Χ., Έναρξη προδυναστικής περιόδου στην Αρχαία Αίγυπτο.
* 4300 π.Χ., Ο Theta Boötis έγινε ο πλησιέστερος ορατός αστέρας στο βόρειο πόλο, όπου παρέμεινε μέχρι το 3942 π.Χ., οπότε αντικαταστάθηκε από τον Thuban.
* 4250 π.Χ. - 3750 π.Χ., Ευθυγραμμίσεις μενίρ σε Menec, Carnac και Γαλλία.
* 4121 π.Χ., Έναρξη Αιγυπτιακού ημερολογίου (δημιουργίας του σύμπαντος), σύμφωνα με υπολογισμούς του Eduard Meyer, με βάση τον κύκλο Sothic.
* 23 Οκτωβρίου 4004 π.Χ., Ημερομηνία δημιουργίας του σύμπαντος (την προηγούμενη νύχτα)(Anno Mundi), σύμφωνα με τον Αρχιεπίσκοπο James Ussher (1654) του Armagh.
* Ορισμένοι ιστορικοί υποστηρίζουν ότι αυτή τη χιλιετία χτίστηκε η Πολιόχνη Λήμνου. Υπάρχει και η άποψη πως χτίστηκε την 4η χιλιετία π.Χ.
* 4000 π.Χ., Σουμεριακή πόλη Ουρ στη Μεσοποταμία. Σουμεριακή ηγεμονία στη Μεσοποταμία με την ανάπτυξη γραφής, μαθηματικών με βάση το 60, αστρονομίας, αστρολογίας, αστικού δικαίου, προηγμένης υδρολογίας, πλοίων, τροχού, τροχού κεραμεικής 4000–2000 π.Χ.
* 4000 π.Χ. - 3500 π.Χ., Φιγούρες ανδρών και γυναικών στη Cernavoda της Ρουμανίας.
* 4000 π.Χ. - 2000 π.Χ., Ζωγραφιές γυναικών και ζώων σε πέτρινα καταφύγια σε Cogul, Lerida, Ισπανία.
* 4000 π.Χ., Έναρξη των πρώτων Ιβηρικών πολιτισμών.

## Σημαντικά πρόσωπα

## Εφευρέσεις και ανακαλύψεις

Κατηγορία:Χιλιετίες
Κατάλογος θρησκειών

## Ανατολικές θρησκείες

* Βουδισμός
* Κομφουκιανισμός
* Σιντοϊσμός
* Ταοϊσμός
## Ινδουϊσμός

* Αγιαβαζί
* Ζαϊνισμός
* Σιχισμός
* ravidassia

## Ιουδαϊσμός

* Ιουδαϊσμός

## Ισλάμ

* Ισλάμ, Ισλαμισμός
* Μπαχαϊσμός
* Ουαχαμπισμός
* Σαλαφισμός
* Σιίτες
* Σουνίτες
* Σουφισμός
* Ισμαηλίτες
* Νιζαρί Ισμαηλίτες

## Χριστιανισμός
* Ορθόδοξοι
* Αναβαπτιστές
* Ανατολική Ορθόδοξη Εκκλησία
* Βαπτιστές
* Εκκλησία της Αγγλίας
* Ελευθέρα Αποστολική Εκκλησία Πεντηκοστής
* Εκκλησία της Σκωτίας
* Εκκλησία του Παντοδύναμου Θεού
* Εκκλησία των Αντβεντιστών της Έβδομης Ημέρας
* Ενωτική Εκκλησία (Εκκλησία του Μουν)
* Ευαγγελικοί
* Καλβινισμός
* Κόπτες
* Κογκρεκασιοναλισμός
* Κουάκεροι
* Λουθηρανισμός
* Μανιχαϊσμός
* Μάρτυρες του Ιεχωβά
* Μαρωνίτες
* Μεθοδιστική Εκκλησία
* Μελχίτες
* Μεννονίτες
* Μεταρρυθμισμένη Εκκλησία
* Μορμόνοι (Εκκλησία του Ιησού Χριστού των Αγίων των Τελευταίων Ημερών)
* Ουνιταριανοί
* Προτεσταντισμός (Διαμαρτυρόμενοι)
* Καθολική Εκκλησία
* Χουτερίτες

## Άλλες θρησκείες

* Εκκλησία της Σαηεντολογίας (scientology)
* Κίνημα Ρασταφάρι
* Ομισμός
*Καουνισμός

## Αρχαίες θρησκείες και λατρείες

* Ανιμισμός
* Αρχαία ελληνική θρησκεία
* Γνωστικισμός
* Ζωροαστρισμός
* Κελτική θρησκεία (Δρυιδισμός)
* Σλαβική θρησκεία
* Σκανδιναβική-Γερμανική θρησκεία
* Μιθραϊσμός
* Παγανισμός
* Τοτεμισμός

## Αναβιώσεις και λατρείες

* Αζατρού (Σκανδιναβική εθνική θρησκεία)
* Οντινισμός (Γερμανική εθνική θρησκεία)
* Ελληνισμός (Ελληνική εθνική Θρησκεία)
* Ετανισμός (Αρμενική εθνική θρησκεία)
* Κεμετισμός (Αιγυπτιακή εθνική θρησκεία)
* Rodnovery (Σλαβική εθνική θρησκεία)
* Dievturība (Λετονική εθνική θρησκεία)
* Religio Romana (Ρωμαϊκή εθνική θρησκεία)
* Suomenusko *(*Φινλαδική εθνική θρησκεία)
* Ősmagyar vallás (Ουγγρική εθνική θρησκεία)
* Romuva (Λιθουανική εθνική θρησκεία)
* Taarausk (Εσθονική εθνική θρησκεία)
* Χαμπσισμός (Κιρκασιανή εθνική θρησκεία)
* Χάμζα (Σημιτική εθνική θρησκεία)

## Βλέπε επίσης

Κατηγορία:Θρησκεία
Κατηγορία:Πνευματικότητα
Βέρνη

Η **Βέρνη** (, ) είναι η πρωτεύουσα της Ελβετίας και η τέταρτη σε πληθυσμό πόλη της, μετά τη Ζυρίχη, τη Γενεύη και τη Βασιλεία. Είναι επίσης πρωτεύουσα του ομώνυμου καντονίου.

## Γεωγραφική θέση
Η Βέρνη βρίσκεται στην κεντρική Ελβετία. Διατρέχεται από τον ποταμό Άαρ, παραπόταμο του Ρήνου. Αρχικά χτίστηκε σε ένα λόφο που περικλείεται από τον ποταμό, ήδη όμως από τον 19<sup>ο</sup> αιώνα επεκτάθηκε και στην απέναντι όχθη.

## Ιστορία
Η Βέρνη ιδρύθηκε το 1191 από τον Δούκα Μπέρτολντ τον 5ο (Berthold V) των Τσέρινγκεν. Σύμφωνα με την παράδοση ονόμασε την πόλη Βέρνη από μια αρκούδα που σκότωσε στην περιοχή (Bär η αρκούδα στα γερμανικά). Η αρκούδα είναι και το έμβλημα της πόλης. Έγινε μέλος στην ελβετική συνομοσπονδία (προπομπό του σύγχρονου κράτους) το 1353. Πρωτεύουσα της Ελβετίας έγινε το 1848.

Το ιστορικό κέντρο της πόλης είναι μεσαιωνικό. Είναι ένα σπάνιο δείγμα αυτούσια διατηρημένης μεσαιωνικής αρχιτεκτονικής και για τον λόγο αυτό έχει ανακηρυχθεί ολόκληρο ως μνημείο παγκόσμιας πολιτιστικής κληρονομιάς από την UNESCO.

Διάσημοι κάτοικοι της Βέρνης είναι ο Άλμπρεχτ φον Χάλλερ (Albrecht von Haller), ο ποιητής Άλμπερτ Μπίτσιους (Albert Bitzius), οι ζωγράφοι Φέρντιναντ Χόντλερ (Ferdinand Hodler) και Πάουλ Κλέε. Ο γεννημένος στη Γερμανία Άλμπερτ Αϊνστάιν ανέπτυξε τη θεωρία της σχετικότητας όταν δούλευε ως υπάλληλος στο γραφείο διπλωμάτων ευρεσιτεχνίας της Βέρνης.

## Δημογραφικά στοιχεία
Η Βέρνη έχει πληθυσμό 134.506  κατοίκους στις 31 Δεκεμβρίου 2022, από τους οποίους περίπου το 24,5% είναι αλλοδαποί. Ο πληθυσμός της ευρύτερης αστικής περιοχής είναι περίπου 350.000.

### Γλώσσα
Η επίσημη γλώσσα είναι τα Γερμανικά. Στον προφορικό λόγο χρησιμοποιείται μια τοπική διάλεκτος (Γερμανικά της Βέρνης), ελαφρά παραλλαγή των Ελβετικών γερμανικών (η εκδοχή των γερμανικών που ομιλούνται στην Ελβετία).

### Διοίκηση
Από τις 5 Ιουνίου 2023 πρόεδρος της Κυβέρνησης της Βέρνης είναι ο Φίλιπ Μίλερ.

## Αθλητισμός
Η μεγαλύτερη ποδοσφαιρική ομάδα της Βέρνης είναι η Γιανγκ Μπόις Βέρνης. Η έδρα της είναι το γήπεδο *[[Σταντ ντε Σουίς Βάνκντορφ]]* με χωρητικότητα 32.000 θεατών. Είναι ένα από τα στάδια που χρησιμοποιήθηκαν στη διοργάνωση του Euro 2008.

## Παραπομπές


## Εξωτερικοί σύνδεσμοι

* 
* Το καντόνι της Βέρνης
* Πανεπιστήμιο της Βέρνης
* 

Κατηγορία:Πόλεις της Ελβετίας
Κατηγορία:Μνημεία Παγκόσμιας Κληρονομιάς στην Ελβετία
Φίλιππος ο Σολιτάριος

Ο **Φίλιππος ο Μονότροπος**, **Φίλιππος ο Σολιτάριος** άκμασε επί Αυτοκράτορα Βυζαντίου Αλέξιου Α' Κομνηνού. Συνέγραψε δύο ποιήματα και το μεν πρώτο επιγράφεται «Διόπτρα» το δε άλλο «Κλαυθμοί».

Η μεν «Διόπτρα» (ως κάτοπτρο αρετής) είναι ένα κατανυκτικό ποίημα αποτελούμενο από τέσσερα βιβλία έκαστο εκ των οποίων περιλαμβάνει 1710 πολιτικούς στίχους. Γράφτηκε το 1095 σε μορφή διαλόγου μεταξύ ψυχής  ερωτώσης και σώματος αποκρινόμενου.

Οι δε «Κλαυθμοί»  είναι ένα παραινετικό αφηγηματικό ποίημα απευθυνόμενο στην ίδια τη ψυχή του ποιητή, συγκείμενο από 371 πολιτικούς στίχους.

Και τα δύο αυτά ποιήματα υπάρχουν σε σλαβική μετάφραση ενώ σε νεοελληνική παράφραση σώζεται στον «Αθωνικό κώδικα» του ΙΖ αι. Σε λατινική μετάφραση εξέδωσε ο Ποντανός το 1601  την οποία και ανατύπωσε ο Migne στη Patrologia Graeca (127, 01-902). Τους Κλαυθμούς εξέδωσε ο Auvray στο Παρίσι  το 1875 και ο Shuckburg στο Cambridge το 1894  με αγγλική μετάφραση.

## Σημειώσεις


## Παραπομπές


Κατηγορία:Εκκλησιαστικοί συγγραφείς
Κατηγορία:Βυζαντινοί συγγραφείς
Κατηγορία:Βυζαντινοί θεολόγοι
Κατηγορία:Βυζαντινοί του 11ου αιώνα
Υπερμέσο

Το **υπερμέσο** *(hypermedia)* όρος που επινοήθηκε από τον Τεντ Νέλσον το 1970, αποτελεί φυσική επέκταση του όρου "υπερκείμενο", στον οποίο ήχος, βίντεο, απλό και μη γραμμικό κείμενο (υπερσύνδεσμοι) συνυφαίνονται ώστε να δημιουργήσουν ένα μη γραμμικό μέσο πληροφοριών. Αυτά σε αντίθεση με τον όρο "πολυμέσο", το οποίο, ενώ είναι συχνά ικανό για τυχαία προσπέλαση σε όρους φυσικού μέσου, είναι βασικά γραμμικό στη φύση του. Ο Παγκόσμιος Ιστός είναι κλασικό παράδειγμα υπερμέσου, ενώ μία ταινία σε ένα DVD είναι παράδειγμα πρότυπου πολυμέσου. Φυσικά, οι γραμμές μεταξύ των δύο μπορούν (όπως και συχνά συμβαίνει) να θολώνουν, αναλόγως με το πώς εφαρμόζεται μια συγκεκριμένη τεχνολογία.

Τα σύγχρονα συστήματα υπερμέσων παρέχουν εργαλεία διεπαφής προς ευκολία του χρήστη, ώστε να μπορεί να διαβάζει το περιεχόμενο των κόμβων και να *[[πλοηγός Web|πλοηγείται]]* στο δίκτυο, μέσα από επιλεγμένα μονοπάτια, που ακολουθεί με βάση το τί κεντρίζει το ενδιαφέρον του κατά την πλοήγησή του στους κόμβους. Το θέμα της πλοήγησης αποτελεί σημαντικό προβληματισμό για τα συστήματα υπερμέσων.

Το πρώτο σύστημα υπερμέσων ήταν το Aspen Movie Map. Τα υπερμέσα ήχου περιλαμβάνουν συσκευές φωνητικής εντολής και φωνητική περιήγηση.

## Ορισμός
Σύστημα Υπερμέσων ορίζεται το σύστημα που διαχειρίζεται ένα σύνολο πληροφοριών, οι οποίες μπορούν να προσπελαστούν μη σειριακά. Το σύστημα αυτό αποτελείται από ενότητες πληροφοριών, οι οποίες ποικίλλουν αυθαίρετα ως προς τη μορφή και το περιεχόμενο. Μπορούν να περιέχουν κείμενο, γραφικά, εικόνες, video, και animation και συνδέονται με λογικούς συνδέσμους (links) ώστε να σχηματίζουν ένα δίκτυο πληροφοριών.

## Προβλήματα των υπερμέσων
Προβλήματα που πρέπει να αντιμετωπιστούν είναι:
# -Αποπροσανατολισμός του χρήστη μέσα στο δίκτυο 
# -Κατανόηση της συνολικής δομής του δικτύου
# -Ανάκτηση πληροφορίας από τους κόμβους του δικτύου (το βασικό το οποίο έχει επιλυθεί)

## Μάθηση
Υπήάρχουν αρκετές θεωρίες σχετικά με την υπερμέσα και τη μάθηση. Στη βιβλιογραφία απαντάται συχνά ο ισχυρισμός για τα υπερμέσα και τη μάθηση ότι προσφέρουν περισσότερο έλεγχο στο εκπαιδευτικό περιβάλλον για τον αναγνώστη ή τον μαθητή. Ένας άλλος ισχυρισμός είναι ότι ισορροπεί το πεδίο ανταγωνισμού μεταξύ των μαθητών διαφορετικών ικανοτήτων και ενισχύει τη συνεργατική μάθηση. Ένας ισχυρισμός από από το γνωστικό πεδίο της ψυχολογίας περιλαμβάνει την ιδέα ότι τα υπερμέσα μοντελοποιούν πληρέστερα τη δομή του εγκεφάλου, σε σύγκριση με το έντυπο κείμενο.

## Παραπομπές σημειώσεις

## Περαιτέρω ανάγνωση
* "A Visual Retrieval Enironment for Hypermedia Information Systems" Dario Lucarella & Antonella Zanzi, *ENEL*
* "Towards a better support for Hypermedia Structuring : The HYDESIGN model" *M.Marmann, Gutnter Sclageter* University of Hagen, Germany
* "Hyperform: Using Extensibility to Develop Dynamic, Open and Distributed Hypertext Systems" Uffe Kock Wii & John J. Leggeti
* 
*
*
*
*

## Εξωτερικοί σύνδεσμοι
*
Φίλιππος ο Σιδίτης

Ο **Φίλιππος ο Σιδίτης** (''ca'' 380 – μετά το 431) ήταν ιστορικός της αρχαίας χριστιανικής Εκκλησίας, ο οποίος γεννήθηκε στη Σίδη της Παμφυλίας, εξού το προσωνύμιο. Συνέγραψε μία χριστιανική ιστορία, από την οποία σώζονται σπαράγματα μόνο και η οποία για κάποιες λεπτομέρειες βασίστηκε στη διάσημη *[[Εκκλησιαστική Ιστορία (Ευσέβιου)|Εκκλησιαστικὴ Ιστορία]]* του Ευσεβίου Καισαρείας.

Χειροτονήθηκε διάκονος στη Κωνσταντινούπολη από τον Ιωάννη τον Χρυσόστομο και λίγο αργότερα έγινε πρεσβύτερος. Περί το 430 έγραψε εκτενέστατη Χριστιανική Ιστορία από της δημιουργίας του κόσμου μέχρι το 426. 

Η Ιστορία αυτή λόγω των πολλών, χάριν επιδείξεως σοφίας, παρεκβάσεων, επαναλήψεων, ανακριβειών, εσφαλμένων χρονολογιών και εν γένει λόγω έλλειψης κριτικής χαρακτηρίστηκε από τον εκκλησιαστικό ιστορικό Σωκράτη ως «αχρεία (=άχρηστα ως αισχρά) ιδιώταις και ευπαιδεύτοις». Αλλά και ο Φώτιος επίσης εκφράσθηκε δυσμενώς περί αυτής κυρίως για την έλλειψη λογοτεχνικής αξίας. Της Ιστορίας αυτής διασώθηκαν ελάχιστες περικοπές (εις Texte und Undersuchungen 5, 2, 1888 σ. 165-181). 

Επίσης ο Φίλιππος έγραψε και απολογητικό έργο, που έχει κι αυτό επίσης απολεσθεί σε αντίκρουση του κατά Γαλιλαίων (δηλαδή Χριστιανών) έργου του Αυτοκράτορα Ιουλιανού. (Σωκράτους: Εκκλησιαστική ιστορία 7, 27 – Φωτίου Μυριόβιβλος, 3).

Κατηγορία:Εκκλησιαστικοί συγγραφείς
Κατηγορία:Παμφυλία
Υπόγεια Τροχιά

Οι **Υπόγεια Τροχιά** είναι ροκ μουσικό συγκρότημα από την Πτολεμαΐδα. Κινούνται σ' ένα κιθαριστικό μεταπάνκ στυλ, επηρεασμένοι απ' το new wave αλλά και την ψυχεδέλεια. Κυκλοφόρησαν τρεις μεγάλους δίσκους και είχαν αρκετές συμμετοχές σε συλλογές, καθως και πολυάριθμες συναυλίες σε Πτολεμαΐδα, Κοζάνη, Φλώρινα, Καβάλα, Κατερίνη,Καστοριά, Θεσσαλονίκη, Αθήνα, Μπορντώ.

## Μέλη
*Σάκης Τσιγγένης - Κιθάρα, μπάσσο, φωνή, στίχοι
*Νίκος Τρυψάνης - Μπάσσο, σαξόφωνο, πλήκτρα
*Σταύρος Τσιγγένης - Πλήκτρα
*Κώστας Νικολαΐδης - Τύμπανα
*Κωνσταντίνος Τσιγγένης - Κιθάρα

## Κυκλοφορίες

### Συμμετοχές
*Υπόγεια Τροχιά (*Το Μαγικό Βοτάνι*, Wipe out 1993 lp)
*Υπόγεια τροχιά & Το χρώμα του θανάτου (*Το Μαγικό Βοτάνι* wipe out rec. 1994 cd)
*Φοβάσαι (demo), το χρώμα του θανάτου (live) (ΚΑΤΩ ΑΠΟ ΤΟΝ ΠΟΡΦΥΡΟ ΗΛΙΟ, Κασσέτα 1994)
*Στο κόσμο της σιωπής (περιοδικό AUDIO#18 1996 cd)
*Κατάντια (underground '97, pop&rock, 1997 cd)
*Σε έναν κόσμο (underground'98, pop&rock 1998 cd)
*Χρώμα (the greek underground scene, digital συλλοήη, 2013)   
                                          
### LP & CD
*Υπόγεια Τροχιά (Nate Starkman & son 1990 lp)
*Υπόγεια τροχιά (wipe out rec. 1994 lp)
*Σημάδια των Καιρών (Wipe out 1995 lp)
*ΥΠΟΓΕΙΑ ΤΡΟΧΙΑ & ΣΗΜΑΔΙΑ ΤΩΝ ΚΑΙΡΩΝ (Τα δυο lp σε ενα cd, wipe out rec.1997)                                                         
*Και Πάλι Εμείς (Wipe out 1998 cd)
*"1984-1996,12 χρόνια ζωντανού βίου" (συλλογή με διάφορες "ζωντανές" ηχο/σεις, self released 1998 κασσέτα & cd)
*"ΙΣΙΑ ΜΠΡΟΣΤΑ" (Συλλογή με το πρώτο demo και τα κομμάτια του πρώτου δίσκου παιγμένα "ζωντανά" στον Ελλήσποντο/θεσσαλονίκη(16/11/90),συν το demo "φοβάσαι",self released 2000 cd)
**κασσετα*
ΥΠΟΓΕΙΑ ΤΡΟΧΙΑ (8 TRACK DEMO, SELF REALEASED 1988)
**video tape*
"Το σύστημα", "Κατάσταση αλλοτρίωσης" THE OPTICOACOUSTIC BOMB (Fifth Dimension 1991)

Κατηγορία:Ελληνικά rock συγκροτήματα
Κατηγορία:Garage rock συγκροτήματα
Κατηγορία:Post-punk συγκροτήματα
Κατάλογος μουσείων της Ελλάδας

Ο αριθμός των αρχαιολογικών μουσείων της Ελλάδας ειναι 203 σύμφωνα με την ιστοσελίδα της Διεύθυνση Αρχαιολογικών Μουσείων, Εκθέσεων και Εκπαιδευτικών Προγραμμάτων.

## Αρχαιολογικά μουσεία

## Βυζαντινά μουσεία

## Λαογραφικά μουσεία

## Ιστορικά μουσεία

## Μουσεία τέχνης

## Μουσεία φυσικής ιστορίας

## Μουσεία τεχνολογίας

## Πολεμικά και ναυτικά μουσεία

## Διάφορα μουσεία

## Εξωτερικοί σύνδεσμοι
*Χάρτης των μουσείων της Αθήνας
*Μουσεία - Αρχεία - Συλλογές - Αριστοτέλειο Πανεπιστήμιο Θεσσαλονίκης
*Αναλυτικός κατάλογος των δημοσίων αρχαιολογικών μουσείων της Ελλάδας
## Παραπομπές


*
μουσειων της ελλαδας
Καβείριο Λήμνου

thumb|250px|Εικόνα του ιερού
Το **Καβείριο** ή **Ιερό των Καβείρων** είναι αρχαιολογικός τόπος στη Λήμνο. Οι σύγχρονοι κάτοικοι του νησιού τον ονομάζουν στον πληθυντικό: **Καβείρια** (τα). Ανακαλύφθηκε από τον L. Bernarbo Brea στο ακρωτήριο της Χλόης, στη ΒΑ Λήμνο, απέναντι από την περιοχή της αρχαίας Ηφαιστίας. Ανασκάφθηκε από την Ιταλική Αρχαιολογική Σχολή της Αθήνας στα χρόνια 1937-39. Από το 1982 συνεχίζονται οι ανασκαφές και οι έρευνες.

## Περιγραφή

Το ιερό των Καβείρων προστατευόταν από την ξηρά από ένα μακρύ τείχος στην κορυφή του λόφου που το έκρυβε από τα βλέμματα των αμύητων. Τα κύρια κτίσματα του ιερού ήταν μεγάλες αίθουσες μυήσεως (τελεστήρια) μέσα στις οποίες φανερωνόταν στους μύστες τα "ιερά", τα λεγόμενα Καβείρια μυστήρια. Τα ερείπιά τους σώζονται σε δύο πλατώματα, στηριγμένα στη απότομη πλαγιά προς τη θάλασσα από αναλήμματα.
 
Στο βόρειo πλάτωμα σώζονται τα ερείπια ενός μεγάλου τελεστηρίου της ελληνιστικής περιόδου. Η αίθουσα των μυήσεων με τα "άδυτα" στο βάθος, χωριζόταν σε τρία κλίτη, από δύο σειρές τεσσάρων ιωνικών κιόνων, στα επιστήλια των οποίων υπήρχε μία πήλινη σίμη.

Στο νότιο πλάτωμα σώζονται τα θεμέλια ενός μικρότερου τελεστηρίου του 3ου αιώνα μ.Χ. κτισμένου μετά την καταστροφή του ελληνιστικού τελεστηρίου.

Στο βάθος του Σηκού είναι τα θεμέλια ενός ναΐσκου προορισμένου για τα "ιερά". Ο σηκός χωριζόταν σε τρία κλίτη, από δύο σειρές πέντε κιόνων και με ένα προστώο στηριγμένο προς το μέρος της θάλασσας από ένα ισχυρό στερεοβάτη.

Κάτω από τα θεμέλια του υστερορωμαϊκού τελεστηρίου έχουν ανακαλυφθεί υπολείμματα προηγουμένων φάσεων μέχρι της εποχής της ίδρυσης του ιερού μεταξύ 8ου και 7ου αιώνα π.Χ. Σε αυτή την πρώιμη φάση ανήκει ένας σημαντικός αποθέτης προσφορών.

Στην κλασική και ελληνιστική φάση ανήκει ένας πλούσιος αποθέτης προσφορών, λύχνοι για τις νυκτερινές τελετές, κάνθαροι, σκύφοι, "πυξίδες", κεραμεική για τα ιερά συμπόσια. Στο ιερό βρέθηκαν επίσης θραύσματα γλυπτών, πήλινα και χάλκινα αγαλματίδια, υαλικά και πολλές αναθηματικές, τιμητικές απελευθερωτικές επιγραφές.

Το αρχαϊκό τελεστήριο βρίσκεται στο νότιο πλάτωμα και είναι διαστάσεων 6.40 x 13.50 μέτρα με θρανία από μισοψημένους πλίνθους κατά μήκος των τειχών όπου καθόταν οι μύστες. Στο βάθος υπήρχε ο ιερότερος χώρος, το άδυτο, όπου έμπαινε ο ιερέας και στεκόταν τα αγάλματα των θεών.

Είναι ίσως το αρχαιότερο γνωστό τελεστήριο στον ελληνικό χώρο, παλαιότερο και από το Σολώνειο Τελεστήριο της Ελευσίνας. Καταστράφηκε από πυρκαγιά μάλλον με την εισβολή των Περσών το 512 π.Χ.

Το ελληνιστικό τελεστήριο ήταν κτισμένο στο βόρειο πλάτωμα και είναι το πρώτο που αντικρίζει κανείς μπαίνοντας στον αρχαιολογικό χώρο. Ορθογώνιο με διαστάσεις 33 x 46.10 μέτρα είναι διπλό σε σχέση με το ιερό της Σαμοθράκης και στην πρόσοψη είχε στοά με 12 κίονες. Χωριζόταν σε τρία κλίτη με δύο σειρές από 4 ιωνικούς κίονες.
250px|μικρογραφία|Το ομώνυμο ξενοδοχείο που βρίσκεται σε μικρή απόσταση

## Δείτε επίσης

* Πολιόχνη
* Κουκονήσι
* Ηφαιστία

## Πηγές

* "Αρχαιολογία", τ. 50 (Μάρτιος 1994), αφιέρωμα στη Λήμνο.
*"ΛΗΜΝΟΣ: Ιστορική & Πολιτιστική Κληρονομιά", εκδ. Γ. Κωνσταντέλλης, 2010.

Κατηγορία:Αρχαία Λήμνος
Κατηγορία:Αρχαιολογικοί τόποι στη Λήμνο
Κατηγορία:Κάβειροι
Εκκλησιολογία

**Εκκλησιολογία** ονομάζεται ο τομέας της Θεολογίας που μελετά τη φύση και το σκοπό της Εκκλησίας από τις απαρχές της μέχρι σήμερα.

Η Εκκλησιολογία βοηθά την κατανόηση  του ρόλου της Εκκλησίας και το ρόλο του ανθρώπου εντός της. Μελετά τις διατάξεις της Εκκλησίας, πώς επιλέγεται και πως διαποιμαίνει το ιερατείο της, καθώς και την πρακτική της έναντι των μελών της αλλά και όσων βρίσκονται εκτός του σώματός της.  

## Βιβλιογραφία
* Ιωάννης Πέτρου, «Το ηθικό και κοινωνικό νόημα του περί Εκκλησίας δόγματος», Γρηγόριος ο Παλαμάς 65 (1982), σ. 218-228.
Πράσινη Επανάσταση

μικρογραφία|Διάφορες τεχνολογίες όπως εντομοκτόνα, φυτοκτόνα, και λιπάσματα, καθώς και νέες ποικιλίες καλλιεργειών υψηλής απόδοσης χρησιμοποιήθηκαν μετά τον Δεύτερο Παγκόσμιο Πόλεμο για να αυξήσουν σημαντικά την παγκόσμια παραγωγής τροφής.

Η **Πράσινη Επανάσταση** , γνωστή και ως **Τρίτη Αγροτική Επανάσταση** , ήταν μια περίοδος πρωτοβουλιών μεταφοράς τεχνολογίας που σημείωσαν σημαντική αύξηση των καλλιεργειών και της γεωργικής παραγωγής.  Αυτές οι αλλαγές στη γεωργία ξεκίνησαν στις ανεπτυγμένες χώρες στις αρχές του 20ού αιώνα και εξαπλώθηκαν παγκοσμίως μέχρι τα τέλη της δεκαετίας του 1980.  Στα τέλη της δεκαετίας του 1960, οι αγρότες άρχισαν να ενσωματώνουν νέες τεχνολογίες όπως ποικιλίες δημητριακών υψηλής απόδοσης , ιδιαίτερα το νάνο σιτάρι και το ρύζι , και την ευρεία χρήση χημικών λιπασμάτων(για να παράγουν τις υψηλές τους αποδόσεις, οι νέοι σπόροι απαιτούν πολύ περισσότερο λίπασμα από τις παραδοσιακές ποικιλίες  ), φυτοφάρμακα και ελεγχόμενη άρδευση .

Η γεωργία είδε επίσης την υιοθέτηση νεότερων μεθόδων καλλιέργειας, συμπεριλαμβανομένης της μηχανοποίησης . Αυτές οι αλλαγές εφαρμόστηκαν συχνά ως ένα πακέτο πρακτικών που αποσκοπούσαν στην αντικατάσταση της παραδοσιακής γεωργικής τεχνολογίας.  Αυτές οι ακριβότερες τεχνολογίες παρέχονταν συχνά σε συνδυασμό με δάνεια που εξαρτώνταν από αλλαγές πολιτικής που πραγματοποιούνταν από τις αναπτυσσόμενες χώρες που τις υιοθέτησαν, όπως η ιδιωτικοποίηση της παραγωγής και διανομής λιπασμάτων που προηγουμένως γινόταν μέσω δημόσιων διαύλων. 

Τόσο το Ίδρυμα Ford όσο και το Ίδρυμα Ροκφέλερ συμμετείχαν σε μεγάλο βαθμό στην αρχική του ανάπτυξη στο Μεξικό.  Ένας βασικός ηγέτης ήταν ο γεωπόνος επιστήμονας Norman Borlaug , ο «Πατέρας της Πράσινης Επανάστασης», ο οποίος έλαβε το Νόμπελ Ειρήνης το 1970. Του πιστώνεται ότι έσωσε πάνω από ένα δισεκατομμύριο ανθρώπους από την πείνα.  Μια άλλη σημαντική επιστημονική προσωπικότητα ήταν ο Yuan Longping , του οποίου η εργασία για τις υβριδικές ποικιλίες ρυζιού πιστώνεται ότι έσωσε τουλάχιστον τόσες ζωές. Η βασική προσέγγιση ήταν η ανάπτυξη υψηλής απόδοσης ποικιλιών δημητριακών, η επέκταση των υποδομών άρδευσης, ο εκσυγχρονισμός των τεχνικών διαχείρισης, η διανομή υβριδοποιημένων σπόρων , συνθετικών λιπασμάτων και φυτοφαρμάκων στους αγρότες. Καθώς οι καλλιέργειες άρχισαν να φτάνουν στη μέγιστη δυνατή βελτίωση μέσω της επιλεκτικής αναπαραγωγής , αναπτύχθηκαν τεχνολογίες γενετικής τροποποίησης για να επιτρέψουν συνεχείς προσπάθειες. 

Μελέτες δείχνουν ότι η Πράσινη Επανάσταση συνέβαλε στη ευρεία μείωση της φτώχειας, απέτρεψε την πείνα για εκατομμύρια, αύξησε τα εισοδήματα, μείωσε τις εκπομπές αερίων του θερμοκηπίου , μείωσε τη χρήση γης για τη γεωργία και συνέβαλε στη μείωση της βρεφικής θνησιμότητας.

Κατηγορία:Οικολογία
Κατηγορία:Βιομηχανική γεωργία
Υβρίδιο

**Υβρίδιο** είναι το αποτέλεσμα της διασταύρωσης δύο γενετικά ανόμοιων ατόμων, τα οποία όμως εκφράζουν κάποιο κοινό χαρακτηριστικό με διαφορετικό τρόπο. Πιο συγκεκριμένα, αφορά την ανάμειξη μέσω εγγενούς αναπαραγωγής δύο ζώων ή φυτών από διαφορετικές ράτσες, ποικιλίες, είδη ή γένη.

μικρογραφία|Υβρίδιο λιονταριού και τίγρεως

Στις αγροτικές καλλιέργειες, αγρότες και γεωπόνοι χρησιμοποιούν τον όρο για τις διαφορετικές ποικιλίες του ίδιου είδους (π.χ. καλαμπόκι) που συνήθως έχουν δημιουργηθεί με τεχνητό τρόπο για να παραγάγουν μεγαλύτερες ποσότητες ή πιο ανθεκτικά φυτά, υπάρχουν ωστόσο παραδείγματα υβριδίων που έχουν δημιουργηθεί με φυσικό τρόπο.

## Δείτε επίσης
* Υβρίδωμα

## Εξωτερικοί σύνδεσμοι
* 
* 

Κατηγορία:Εξελικτική βιολογία
Κατηγορία:Βοτανική

Κατηγορία:Βιολογικοί όροι
Κατηγορία:Βοτανολογική ονοματολογία
Φωνητικό αλφάβητο

Το **φωνητικό αλφάβητο** είναι ένα σύνολο λέξεων οι οποίες αντιστοιχούν σε κάθε γράμμα του (αλφάβητου) και το πρώτο τους γράμμα είναι το αντίστοιχο γράμμα αναφοράς. 

Συχνά, είμαστε αναγκασμένοι να συλλαβίζουμε ένα-ένα τα γράμματα κάποιου ονοματεπωνύμου ή κάποιας ξένης λέξης. Πολλές φορές αυτός ο συλλαβισμός δεν βοηθάει (π.χ. "Νι" και "Μι" μπορεί να μπερδεύουν αν είναι κακόηχα -είτε λόγω κακής τηλεφωνικής γραμμής είτε λόγω κακής προφοράς). Καταφεύγουμε, λοιπόν, σε διάφορες υποδείξεις του τύπου:
*"Μι, όπως Μαρία" (για να το ξεχωρίσουμε από το Νι)
*"Φι, όπως φωτιά"

Το ίδιο πρόβλημα υπάρχει και όταν χρησιμοποιείται διαφορετική προφορά από τα δύο μέρη (π.χ. λόγω διαφορετικής καταγωγής).

Για τη διευκόλυνση, διαφόρων ομάδων, έχουν καθιερωθεί ειδικές αντιστοιχήσεις καθώς η γνώση και συχνή χρήση του ίδιου φωνητικού αλφάβητου οδηγεί και στη γρήγορη κατανόηση. Αυτές, συνήθως, συμπεριλαμβάνουν λέξεις που:
#δεν είναι εύκολο να μπερδευτούν (ως προς το σε ποιο γράμμα αναφέρονται)
#η κακή προφορά τους **δεν** θα οδηγούσε σε άλλη λέξη (κάποιον που δεν γνωρίζει αυτό το φωνητικό αλφάβητο).

Ακόμα και για το ίδιο αλφάβητο κάθε "ομάδα" ατόμων μπορεί να έχει διαφορετικό φωνητικό αλφάβητο.
Στην Ελλάδα έχουμε τουλάχιστον δύο φωνητικά αλφάβητα σε πλήρη χρήση.

Τα φωνητικά αλφάβητα κατά καιρούς αλλάζουν  είτε για πολιτικούς λόγους, είτε γιατί έχουν ξεπεραστεί οι λέξεις, είτε γιατί η αντίστοιχη "ομάδα" κρίνει πως θα διευκολυνθεί με τις νέες αντιστοιχήσεις.

## Φωνητικά αλφάβητα
*Ελληνικό φωνητικό αλφάβητο
*Φωνητικό αλφάβητο NATO

## Εξωτερικοί σύνδεσμοι
*Σύλλογος Ελλήνων Ραδιοερασιτεχνών

Κατηγορία:Φωνητικό αλφάβητο
Φιλίππο Τομάζο Μαρινέττι

Ο **Φιλίππο Τομάζο Μαρινέτι** (*Filippo Tommaso Emilio Marinetti*, 22 Δεκεμβρίου 1876 - 2 Δεκεμβρίου 1944) ήταν Ιταλός ποιητής και συγγραφέας. Αποτέλεσε έναν από τους κύριους ιδρυτές του κινήματος του φουτουρισμού στις αρχές του 20ού αιώνα.

## Βιογραφία
Γεννήθηκε στην Αλεξάνδρεια της Αιγύπτου και σπούδασε νομικά στα πανεπιστήμια της Παβίας και της Γένοβας στην Ιταλία. Με το τέλος των σπουδών του αποφασίζει να αφοσιωθεί στην λογοτεχνία και αρχίζει να δημοσιεύει έργα του, τόσο στα Ιταλικά όσο και στα Γαλλικά. Το 1905 ιδρύει το λογοτεχνικό περιοδικό *Poesia* (*Ποίηση*), το οποίο εκδίδεται στο Μιλάνο για συνολικά τέσσερα χρόνια. Στις 20 Φεβρουαρίου του 1909, ο Μαρινέτι δημοσιεύει στη γαλλική εφημερίδα *Le Figaro* το μανιφέστο του φουτουρισμού που θεωρείται και το σημαντικότερο έργο του, πηγή έμπνευσης και για άλλους Ιταλούς καλλιτέχνες της εποχής, όπως ο Κάρλο Καρά, ο Ουμπέρτο Μποτσιόνι και ο Τζιάκομο Μπάλα. Το 1910 δημοσιεύεται και το πρώτο του μυθιστόρημα, με τον τίτλο *Mafarka il futurista*. 

Στην συλλογή ποιημάτων *Guerra sola igiene del mundo* (1915) ο Μαρινέτι χαιρέτησε το ξέσπασμα του Α' παγκοσμίου πολέμου και ενθάρρυνε την συμμετοχή της Ιταλίας. Το 1918 ιδρύει το *Φουτουριστικό Πολιτικό Κόμμα* (*Partito Politica Futurista*) και ο ίδιος αποτελεί έναν από τους πρώτους υποστηρικτές του φασιστικού ιταλικού κόμματος. Μαζί με τον εθνικο-συνδικαλιστή Αλσέστε ντε Άμπρις (Alceste De Ambris) συνέταξε τον Φασιστικό μανιφέστο το 1919.

Πέθανε στις 2 Δεκεμβρίου του 1944 στην Ιταλία.

## Παραπομπές


## Βιβλιογραφία
* 

## Εξωτερικοί σύνδεσμοι
* Βιβλιονέτ, Marinetti, Filippo Tommaso.

Κατηγορία:Ιταλοί ποιητές
Κατηγορία:Ιταλοί μυθιστοριογράφοι
Κατηγορία:Ιταλοί θεατρικοί συγγραφείς
Κατηγορία:Ιταλοί δοκιμιογράφοι
Abandonware

**Abandonware** (αγγλ. *to abandon = εγκαταλείπω*) θεωρείται λογισμικό υπολογιστών που δεν πωλείται ή δεν υποστηρίζεται πλέον από τον κάτοχο πνευματικών δικαιωμάτων του. Επομένως δεν πρόκειται για ελεύθερο λογισμικό. Εναλλακτικά, ο όρος χρησιμοποιείται επίσης για το λογισμικό που είναι ακόμα διαθέσιμο, για το οποίο όμως κάθε περαιτέρω υποστήριξη (technical support) μέσω του παραγωγού έχει διακοπεί. Και στις δυο περιπτώσεις ο νόμιμος χρήστης του λογισμικού χάνει κάθε υποστήριξη από πλευράς του παραγωγού για το συγκεκριμένο προϊόν, όπως π.χ. σε περίπτωση ζημιάς του φορέα δεδομένων (CD-ROM κλπ).
Μερικές φορές ο όρος abandonware, χρησιμοποιείται και ως γενική κατηγορία για οποιοδήποτε λογισμικό πέρα από μια ορισμένη ηλικία, συνήθως πέντε έτη.

Το 1997 εμφανίστηκαν στο διαδίκτυο οι πρώτες ιστοσελίδες, οι οποίες ασχολήθηκαν με το πρόβλημα του λογισμικού abandonware (και του έδωσαν το όνομα), προσφέροντας το για ελεύθερο download. Ήδη τότε τονίζονταν η ηθική διαφορά μεταξύ abandonware και των warez, τα οποία δημιουργούν οικονομική ζημιά στους κάτοχους πνευματικών δικαιωμάτων. 

Ο στόχος των ιστοσελίδων αυτών ήταν και είναι κυρίως η εξάπλωση παλιών παιχνιδιών. Τα παιχνίδια αυτά ανήκουν σε διαφορετικά συστήματα, αρχίζοντας από τo Atari 2600 μέχρι και συστήματα του πρώτου μέρους της δεκαετίας του 90, όπως Amiga ή IBM PC. Έτσι οι ιστοσελίδες αυτές ουσιαστικά λειτουργούνται παραβιάζοντας υπαρκτά πνευματικά δικαιώματα – συνήθως όμως με την ανεπίσημη συγκατάθεση του κάτοχου των πνευματικών δικαιωμάτων. 

Κατηγορία:Λογισμικό
Νεύρωση

Με τον όρο **νεύρωση** εννοείται εκείνη η διαταραχή συμπεριφοράς σύμφωνα με την οποία το άτομο αδυνατεί ενίοτε να αντιμετωπίσει άγχος και τις ενδοψυχικές συγκρούσεις του. Κεντρική θέση στην ψυχοπαθολογία των νευρώσεων κατέχουν οι ενοχές και το Υπερεγώ του ατόμου. Τον ασθενή βασανίζουν νοητικές συγκρούσεις μεταξύ του εγώ  και ασυνείδητων ιδεών. Ο όρος εισήχθη για πρώτη φορά το 1789 από τον ιατρό William Cullen. Η πρώτη συστηματική έρευνα πάνω στις νευρώσεις έγινε από τους Σίγκμουντ Φρόυντ, Άλφρεντ Άντλερ και Καρλ Γιουνγκ στις αρχές του 20ού αιώνα. Το άτομο που υπόκειται σε συμπτώματα νεύρωσης παρουσιάζει συνήθως φοβία, ψυχαναγκασμό και αγχωτικά επεισόδια.

## Αρχικές μελέτες
Οι πρώτοι που έδειξαν έντονο επιστημονικό ενδιαφέρον στις νευρώσεις και τα συμπτώματα τους ήταν οι Σίγκμουντ Φρόυντ, Bίλχελμ Ράιχ, Γιόζεφ Μπρόιερ.Οι Φρόυντ και Μπρόιερ μελέτησαν κυρίως την υστερία και αυτό γιατί αυτή συνοδεύεται από έντονες σωματικές εκδηλώσεις και νοητικές συγκρούσεις, ενώ ο Ράιχ μελέτησε την σεξουαλική προβληματική συμπεριφορά σαν την ενεργειακή πηγή της νεύρωσης. 

## Αιτιολογία νευρώσεων
Η **δυναμική** και **οικονομική** συνεισφορά δύο όρων είναι πηγή νεύρωσης:

προδιάθεση από καθήλωση του λίμπιντο - σεξουαλική δομή του ανθρώπου + Τυχαίες τραυματικές εμπειρίες (όπου οι παιδικές εμπειρίες έχουν ιδιαίτερη βαρύτητα)

## Βασική διαφορά με ψυχώσεις
Οι νευρώσεις δεν αποδιοργανώνουν την προσωπικότητα, ούτε αποκόπτουν την επικοινωνία της με την πραγματικότητα και δεν συνοδεύονται από ψευδαισθήσεις, χαρακτηριστικά που τις διαχωρίζουν απ' τις ψυχώσεις. 
Στη νεύρωση ο ασθενής έχει πλήρη επίγνωση της πραγματικότητας, στη ψύχωση είναι απαραίτητα τα αντιψυχωσικά φάρμακα.

## Προτεινόμενη βιβλιογραφία
* Χουντουμάδη Αν. - Πατεράκη Λ., *Σύντομο Ερμηνευτικό Λεξικό Ψυχολογικών Όρων*, Δωδώνη, (Αθήνα 1989)
* Σίγκμουντ Φρόυντ(Freud, Sigmund), *Εισαγωγή στη ψυχανάλυση*, Εκδ. Δαμιανός, Μετάφραση: Δ. Π. Κωστελένος, Αθήνα 2006, ISBN 960-228-243-6
Σίγκμουντ Φρόυντ, Γιόζεφ Μπρόιερ(Breuer, Josef), Εκδ. Επίκουρος, Μεταφρ. Αναγνώστου Λευτέρης, ISBN 960-7105-24-9

## Εξωτερικοί σύνδεσμοι

* Ελληνική Διπολική Οργάνωση (ΕΔΟ)
* Χρήστος Ευαγγέλου - Ψυχαναλυτής

Κατηγορία:Ψυχολογικές παθήσεις και διαταραχές
Κατηγορία:Ψυχανάλυση
Αλεξάνδρου Αρχιπέλαγος

Το Αρχιπέλαγος του Αλέξανδρου βρίσκεται πλησίον των ΝΔ ακτών της Αλάσκας και απαρτίζεται από 1.100 περίπου νήσους και νησίδες σε πλάτος μεταξύ 54° 40΄ Β και 58° 30΄ Β. Οι νήσοι αυτές αποτελούν κορυφές οροσειράς που καταποντίσθηκε στον Ειρηνικό. Το ύψος πολλών εξ αυτών φθάνει τα 1.300 μέτρα. Πολλές από αυτές φέρουν πλούσια και πυκνή βλάστηση, ενώ οι απότομες ακτές τους (παλαιότερες πλαγιές) θυμίζουν τις Νορβηγικές.

Τα κυριότερα νησιά, κατά σειρά μεγέθους είναι: Νήσος Πρίγκηπα Ουαλίας, Τσιτσάγκοφ, Άντμιραλτι, Μπάρανοφ, Ρεβιλαγκιγκέντο, Κούπριανοφ, Κούιου, Έτολιν, Νταλ, Ράνγκελ, Μίτκοφ, Ζάρεμπο, Kosciusko Island, Κρούζοφ, Annette Island, Gravina Island και Yakobi Island. Οι περισσότερες είναι ακατοίκητες. Περισσότερο αξιόλογη πόλη είναι η Σίτκα, επί των δυτικών ακτών της Μπάρανοφ.

Όλες αυτές οι νήσοι ανήκουν σήμερα στις ΗΠΑ και παρουσιάζουν μια αξιόλογη τουριστική κίνηση.

Κατηγορία:Γεωγραφία των Ηνωμένων Πολιτειών
Κατηγορία:Αρχιπελάγη του Ειρηνικού Ωκεανού